CELEX: 62018CB0439
Language: hr
Date: 2019-10-15 00:00:00
Title: spojeni predmeti C-439/18 i C-472/18: Rješenje Suda (sedmo vijeće) od 15. listopada 2019. (zahtjevi za prethodnu odluku koje je uputio Tribunal Superior de Justicia de Galicia – Španjolska) – OH (C-439/18), ER (C-472/18) protiv Agencia Estatal de la Administración Tributaria (AEAT) (Zahtjev za prethodnu odluku – Socijalna politika – Direktiva 97/81/EZ – Okvirni sporazum o radu s nepunim radnim vremenom – Članak 4. – Radnici i radnice – Načelo jednakih mogućnosti i jednakog postupanja prema muškarcima i ženama u pitanjima zapošljavanja i rada – Direktiva 2006/54/EZ – Članak 14. stavak 1. – Radnik koji radi nepuno radno vrijeme prema okomitom rasporedu – Priznavanje minulog rada – Način izračuna trogodišnjih dodataka za radni staž – Isključenje neradnih razdoblja)

10.2.2020   
            
            
               HR
            
            
               Službeni list Europske unije
            
            
               C 45/10
            
         
      Rješenje Suda (sedmo vijeće) od 15. listopada 2019. (zahtjevi za prethodnu odluku koje je uputio Tribunal Superior de Justicia de Galicia – Španjolska) – OH (C-439/18), ER (C-472/18) protiv Agencia Estatal de la Administración Tributaria (AEAT)
      (spojeni predmeti C-439/18 i C-472/18) (1)
      
      (Zahtjev za prethodnu odluku - Socijalna politika - Direktiva 97/81/EZ - Okvirni sporazum o radu s nepunim radnim vremenom - Članak 4. - Radnici i radnice - Načelo jednakih mogućnosti i jednakog postupanja prema muškarcima i ženama u pitanjima zapošljavanja i rada - Direktiva 2006/54/EZ - Članak 14. stavak 1. - Radnik koji radi nepuno radno vrijeme prema okomitom rasporedu - Priznavanje minulog rada - Način izračuna trogodišnjih dodataka za radni staž - Isključenje neradnih razdoblja)
      (2020/C 45/05)
      Jezik postupka: španjolski
      
         Sud koji je uputio zahtjev
      
      Tribunal Superior de Justicia de Galicia
      
         Stranke glavnog postupka
      
      
         Tužitelji: OH (C-439/18), ER (C-472/18)
      
         Tuženik: Agencia Estatal de la Administración Tributaria (AEAT)
      
         Izreka
      
      Članak 4. stavke 1. i 2. Okvirnog sporazuma o radu s nepunim radnim vremenom od 6. lipnja 1997., koji se nalazi u Prilogu Direktivi Vijeća 97/81/EZ od 15. prosinca 1997. o Okvirnom sporazumu o radu s nepunim radnim vremenom koji su sklopili UNICE, CEEP i ETUC kao i članak 14. stavak 1. Direktive 2006/54/EZ Europskog parlamenta i Vijeća od 5. srpnja 2006. o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada treba tumačiti na način da im se protive nacionalni propis i poslodavčeva praksa kao što su oni u glavnom postupku, jer pri izračunu minulog rada potrebnog za isplatu trogodišnjih dodataka kao dodataka na plaću, u odnosu na radnike koji rade nepuno radno vrijeme prema okomitom rasporedu, uzimaju obzir samo razdoblja stvarnog rada te time isključuju neradna razdoblja, iako se taj propis i ta praksa ne primjenjuju na radnike u punom radnom vremenu.
      
         (1)  SL C 373, 15. 10. 2018.